སྤྱིར་བཏང་བོད་སྐད་ཀྱི་མོག་མོག་ཅེས་པའི་དོན་ནི་མདངས་ཉམས་པ་དང་གསལ་ལ་མི་གསལ་བ་དབུས་གཙང་གི་ཁ་སྐད་དུ་མ་གེ་མོག་མེ་ཞེས་བརྗོད་སྲོལ་ཡོད་པ་དང་འདྲ་ཞིང་།མངོན་རྟོགས་རྒྱན་ལས་ཀྱང་མོག་མོག་པོར་བྱེད་ལ་སོགས་དང་ཞེས་གསུངས་པས།སྒོ་མང་མཁན་ཟུར་ངག་དབང་ཉི་མའི་གསུང་འབུམ་དུ།ཤ་སྦས་པ་དང་མི་མངོན་པའི་ཆ་ནས་ཤ་མོག་མོག་ཅེས་བཏགས་པར་གསུངས་པ་ཞིག་ཡོད་དྲན་ཡང་།ད་ལྟ་དཔེ་ཆ་ལྟ་ཆོག་མེད་པས་ཚིག་ཇི་མ་ཇི་བཞིན་ལུང་འདྲེན་མ་ཐུབ།ཡང་རྒྱ་སྐད་དུ་གྲོ་ཕྱེ་རླངས་བཙོས་ཀྱི་རིགས་མང་པོ་ཞིག་ལ་མོག་མོག་ཟེར་བས།བོད་སྐད་ཀྱི་མོག་མོག་ཅེས་པ་དེ་ལས་བྱུང་བར་འདོད་མཁན་ཡང་ཡོད།